Miss World 1969

Ang **Miss World 1969** ay ang ika-19 na edisyon ng Miss World pageant na ginanap sa Royal Albert Hall sa Londres, Reyno Unido noong 27 Nobyembre 1969.

Pagkatapos ng kompetisyon, kinoronahan ni Penelope Plummer ng Australya si Eva Rueber-Staier ng Austrya bilang Miss World 1969. Ito ang kauna-unahang tagumpay ng Austrya sa kasaysayan ng kompetisyon. Nagtapos bilang first runner-up si Gail Renshaw ng Estados Unidos, habang nagtapos bilang second runner-up si Christa Margraf ng Alemanya.

Mga kandidata mula sa limampung bansa at teritoryo ang lumahok sa kompetisyong ito. Pinangunahan nina Michael Aspel at Pete Murray ang kompetisyon. Nagtanghal sina Frank Ifield at Lionel Blair sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1969

### Lokasyon at petsa 
Bunsod ng pagdating ng *colored television* sa Londres, napag-isipan ng pangulo ng Miss World Organization na si Eric Morley na idaos ang kompetisyon sa Royal Albert Hall mula sa Lyceum Ballroom upang maging mas malaki ang kompetisyon at upang mapaunlakan na rin ang paggamit ng *colored television*. Nausog rin ang petsa ng kompetisyong sa 27 Nobyembre 1969.

Noong 20 Nobyembre 1969, dalawang grupo ng British Young Liberals ang nagsimulang magprotesta laban sa paglahok ni Miss South Africa Linda Collett, dahil ayon sa mga ito, pinili si Collett ayon sa kulay ng kanyang balat. Itinanggi naman ito ng Mecca Ltd., at sinabing wala silang intensyon na tanggalin si Collett sa pagiging kandidata para sa Miss World.

### Pagpili ng mga kalahok 
Ang mga kalahok mula sa limampung mga bansa at teritoryo ay napili upang lumahok sa kompetisyon. Limang na na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process,* at isang kandidata ang nailuklok matapos bumitiw ang orihinal na kalahok.

#### Mga pagpalit 
Matapos lumahok sa Miss Universe, bumitiw si Miss Venezuela 1969 María José Yellici sa kanyang titulo upang magpakasal sa kanyang kasintahan na si Guillermo Zuloaga, na siyang naging pangulo ng Globovision dalawang taon ang makalipas. Dahil dito, ibinigay ang titulo sa *first runner-up* na si Marzia Piazza. Gayunpaman, hindi natuloy ang kasal ni Yellici.

#### Mga unang pagsali, pagbalik, at pag-urong 
Lumahok sa unang pagkakataon ang bansang Seykelas. Bumalik sa edisyong ito ang bansang Paragway na huling sumali noong 1959, at Czechoslovakia, Gambya, Libano, at Lupangyelo na huling sumali noong 1967.

Hindi sumali ang mga bansang Ceylon, Gana, Italya, Kenya, Moroko, Peru, Taylandiya, at Uganda sa edisyong ito. Hindi sumali sina Methsili Silva ng Ceylon, Victoria Folson ng Gana, Phanarat Phisutthisak ng Taylandiya, at Charlotte Ssali ng Uganda dahil sa hindi isiniwalat na dahilan. Imbis na dalhin sa Miss World, napag-isipan ng mga isponsor ni Rahima Hachti ng Moroko na ipadala na lamang siya sa Miss Maja International sa Espanya. Hindi ipinadala ng Miss Italia Organization si Anna Zamboni ng Italya dahil nasasayangan diumano ang mga ito sa pera na ginagastos nila para dalhin ang kanilang kandidata sa Reyno Unido na siyang gagamitin lang para isapubliko ito. Hindi sumali ang mga bansang Kenya at Peru matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok sa edisyong ito si Miss Switzerland 1969 Liselotte Pouli, ngunit dahil sa mga lumabas na litrato ng kanyang hinalinhan na nakahubad, napagdesisyunan ng mga *organizer* ng kanilang kompetisyong pambansa na huwag ipadala sa Londres si Pouli. 

## Mga resulta 
thumb|250x250px|Mga bansa at teritoryong sumali sa Miss World 1969 at ang kanilang mga pagkakalagay.

### Mga pagkakalagay 
## Kompetisyon 
### Pormat ng kompetisyon 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Lumahok sa *swimsuit competition* at *evening gown competition* ang mga labinlimang *semi-finalist*, at kalaunan ay napili ang pitong pinalista na sumabak sa *final interview.*
* Henry Cooper – Ingles na boksingero
* Lady Sarah Courage – Modelo at asawa ng Ingles na *car racer* na si Piers Courage
* Michael Crawford – Ingles na aktor at komedyante
* Peter Dimmock – Isang *executive* mula sa BBC
* Ambrose Patrick Genda – *High Commissioner* ng Sierra Leone sa Reyno Unido
* Abdul Jamil Abdul Rais – *High Commissioner* ng Malaysia sa Reyno Unido
* Omar Sharif – Ehiptong aktor
* Susannah York – Ingles na aktres

## Mga kandidata 
Limampung kandidata ang lumahok para sa titulo.

##  Mga tala 
## Mga sanggunian 
## Panlabas na kawing 
* Opisyal na website

Kategorya:Miss World
Kategorya:1969